open-index/open-wikipedia-markdown huggingface dataset:
The Elders

**The Elders** é un grupo de música folk irlandés estadounidense creado en 1998 en Kansas City, Missouri.

## Discografía 
* *The Elders* - 2000 (PubTone)
* *Pass It on Down* - 2002
* *American Wake* - 2004 (PubTone)
* *The Best Crowd We Ever Had* (2004)
* *Live at the Gem* (2005)
* *Racing the Tide* (2006)
* *Alive and Live in Ireland* (2007)
* *Gael Day* (2009)
* *The Best of The Elders Volume 1* (2010)

## Véxase tamén 
### Ligazóns externas 
* Páxina oficial do grupo
Nkem Owoh

**Nkem Owoh**, nado en Enugu, é un actor e humorista nixeriano. No ano 2008 gañou o "African Movie Academy Award" ó Mellor Actor en Papel Protagonista.

## Filmografía 
## Véxase tamén
### Ligazóns externas
*Ficha na IMDb
Xoán Xardón

**Xoán Xosé Xardón Pedras**, nado en Vilar de Santos en 1968, é un político galego de CxG-CCTT, previamente do BNG.

## Traxectoria
Licenciado en Xeografía e Historia pola Universidade de Vigo e Dirección de Recursos Humanos pola da Coruña. Foi coordinador de servizos en Cogami Ourense. Concelleiro en Vilar de Santos polo BNG, accedeu á alcaldía en setembro de 2005, ao asumir Xosé Antón Jardón a delegación de Industria en Ourense. Nas eleccións municipais de 2007 encabezou a candidatura do BNG á alcaldía de Vilar de Santos e foi elixido alcalde con maioría absoluta.

Nas eleccións municipais de 2011 foi reelixido alcalde con maioría absoluta, ocupando o BNG os 7 escanos que compoñen o concello limiao, co apoio do 86,4% dos votos nas municipais do 22 de maio.

A finais do 2012 causa baixa no BNG, pasando a formar parte de Compromiso por Galicia.

Nas eleccións municipais de 2015 obtivo de novo maioría absoluta, cos 7 escanos ocupados por concelleiros de CxG-CCTT, co apoio do 86,74% dos votos. No 2016 distanciouse de Compromiso por Galicia pasando a dar o seu apoio a En Marea. Nas municipais de 2019 formou un novo proxecto político, Xuntos por Vilar de Santos, cos que foi reelixido alcalde. Cargo do que dimitiu, mantendo a súa acta de concelleiro, en marzo de 2022.

## Notas 
## Véxase tamén
### Outros artigos
*Eleccións municipais en Vilar de Santos

### Ligazóns externas
*Entrevista en *La Voz de Galicia*
Anthony Morrow

**Anthony Jarrad Morrow**, nado o 27 de setembro de 1985 en Charlotte, Carolina do Norte, é un xogador americano de baloncesto profesional que é axente libre.

## NBA 
O 25 de xullo de 2008, Morrow asinou cos Golden State Warriors tras non ser elixido no Draft da NBA de 2008.
No seu primeiro partido na NBA coma titular, anotou 37 puntos, con 15 de 20 en anotación, contra Los Angeles Clippers, a maior puntuación da historia dun xogador rookie non drafteado; capturou tamén 11 rebotes. Morrow rematou a tempada 2008-09 coma o primeiro rookie e o primeiro xogador dos Warriors en liderar a liga en porcentaxe de triplas, cun 46,7%, 86 de 184 tiros.

Na liga de verán da NBA de 2009, Morrow anotou 47 puntos para os Warriors nun partido contra os New Orleans Hornets, conseguindo a marca de máis puntos anotados por un xogador nun partido da liga de verán.

No 13º partido da tempada 2009-10, Morrow conseguiu unha nova marca na súa carreira, ao anotar 6 triplas na vitoria contra os Dallas Mavericks.

O 13 de xullo de 2010, Morrow foi traspasado aos New Jersey Nets a cambio dunha futura elección da segunda rolda do Draft.

O 11 de xullo de 2012, os Nets traspasaron a Morrow, Jordan Farmar, Jordan Williams, Johan Petro, e DeShawn Stevenson ós Atlanta Hawks a cambio de Joe Johnson.

O 21 de febreiro de 2013, Morrow foi traspasado ós Dallas Mavericks a cambio de Dahntay Jones.

O 18 de xullo de 2013, Morrow asinou cos New Orleans Pelicans.

O 16 de xullo de 2014, Morrow asinou cos Oklahoma City Thunder.

O 23 de febreiro de 2017, Morrow foi traspasado xunto a Cameron Payne e Joffrey Lauvergne ós Chicago Bulls a cambio de Taj Gibson, Doug McDermott e unha elección da segunda rolda do Draft de 2018.

## Notas 
## Véxase tamén 
### Ligazóns externas 
* Perfil en NBA.com 
* Perfil en DraftExpress.com  
* Perfil en Georgia Tech
Sundiata Gaines

**Sundiata Kofi Gaines**, nado en Queens (Nova York) o 18 de abril de 1986, é un xogador de baloncesto profesional estadounidense que actualmente é axente libre..

## NBA 
Gaines asinou polos Utah Jazz o 5 de xaneiro de 2010. Antes de xogar nos Jazz, acadou 23.9 puntos e 6.9 asistencias en 14 partidos cos Idaho Stampede da NBA Development League. Ademais, xogou tamén coma profesional en Italia, no Pallacanestro Cantù.

O 14 de xaneiro de 2010, no seu quinto partido na NBA, e con só unha práctica cos Jazz, Gaines anotou unha tripla sobre a bucina para dar a vitoria a Utah por 97-96 contra os Cleveland Cavaliers. Foi a primeira tripla na súa carreira na NBA.

O 11 de novembro de 2010, Gaines fichou polos Minnesota Timberwolves. Foi despedido o 4 de xaneiro de 2011.

O 13 de xaneiro de 2011, Gaines asinou un contrato de 10 días cos Toronto Raptors. O 24 de xaneiro, asinou outro contrato de 10 días, pero foi cortado dous días despois cando os Raptors asinaron con Trey Johnson un contrato de 10 días.

O 28 de febreiro de 2011, Gaines asinou un contrato de 10 días cos New Jersey Nets. Despois de xogar os partidos contra os Toronto Raptors en Londres, Gaines asinou outro contrato de 10 días cos Nets. O 21 de marzo de 2011, Gaines asinou un contrato por varios anos cos Nets.
 O 23 de marzo de 2011, Gaines fracturouse a súa cadeira dereita.

Durante o lockout da NBA de 2011, Gaines asinou co BC Armia Tbilsi de Xeorxia, onde xogou de titular habitualmente. Pouco máis tarde, regresou ós Nets.

En setembro de 2012, Gaines asinou cos Indiana Pacers.

## Notas 
## Véxase tamén 
### Ligazóns externas 
* Perfil en NBA.com 
* Perfil da NBA Development League 
* Perfil en USBASKET
Filipe Apóstolo

[miniatura|Filipe Apóstolo, por [Peter Paul Rubens|Rubens.]]
**Filipe Apóstolo**, nado a finais do século I antes de Cristo ou a principios do século I era oriúndo de Betsaida. É o apóstolo, elixido como tal por Xesús de Nazaret, que aparece sempre en tódalas listas en quinto lugar.

## Traxectoria 
Pescador no lago de Xenesaret, fíxose discípulo de Xoán o Bautista círculo dentro do cal coñeceu a Xesús. Xunto con André Apóstolo era o único dos mesmos que tiña un nome grego, facendo de interlocutor de xentes desa fala que querían coñecer ao seu mestre. Levou a Natanael ao grupo de discípulos. Por indicación de Xesús predicou en Galilea o Reino de Deus e o amor ao inimigo. No Evanxeo de Xoán, durante a derradeira cea, pídelle a Xesús que lles amose ao Pai, recibindo a contestación deste: *quen me ve a min, ve ao Pai*

Segundo a tradición, tras a resurrección de Xesús, predicou a Boa Nova en Frixia. Padeceu o martirio cravado nunha cruz e lapidado. Algunhas das súas reliquias dise que están na igrexa de *Doci Apostoli* en Roma

## Significación 
O evanxeo apócrifo de contido gnóstico, Evanxeo de Filipe, atribúeselle á súa autoría.
É o patrón de Luxemburgo e Brabante.
Stephanie Okereke

**Stephanie Onyekachi Okereke**, nada en 1982 en Ngor-Okpala, estado de Imo é unha actriz, directora de cinema e modelo nixeriana.
Ó longo da súa traxectoria recibiu numerosos recoñecementos e premios polo seu traballo como actriz.

## Biografía
Stephanie Okereke naceu no Estado de Imo, en Nixeria. Ela é a sexta de oito irmáns. Completou a súa escola primaria e secundaria en "Delta State" antes de ir á Universidade de Calabar, onde se graduou cunha licenciatura en Inglés e Literatura.

## Traxectoria
Xa durante a súa adolescencia, en 1997, protagonizou dous filmes de Nollywood, *Compromise 2* e *Waterloo*. No 2002 acadou o segundo posto nun concurso de beleza en Nixeria. Un ano máis tarde, en 2003, recibiu dous premios como Mellor Actriz do ano 2003 e como Mellor Actriz en Inglés. Tras graduarse na "New York Film Academy" en 2007, Okereke lanzou o filme *Through the Glass* no que participou como directora, guionista, produtora e actriz. O filme recibiu un "African Movie Academy Award" por Mellor Guión en 2009. Okereke xa actuou en máis de 90 filmes.

## Vida persoal
Okereke estivo casada cun ex xogador de fútbol americano en agosto de 2004. O casamento foi disolto oficialmente en xaneiro de 2007. En abril de 2005, no seu camiño para a "African Movie Academy Awards", realizada en Yenagoa, Estado de Bayelsa, en Nixeria, Okereke estivo implicada nun grave accidente de coche que a deixou con queimaduras por todo o corpo e unha perna rota. Axiña se recuperou do accidente e volveu a actuar.

## Filmografía
## Premios e nomeamentos
* 2002: **Muller máis fermosa de Nixeria**, *Segundo posto*
* 2003: **What a Year Award** á *Mellor Actriz*
* 2003: **Reel Award** á *Mellor Actriz - Inglés* e *Mellor Actriz do ano*
* 2004: **Afro-Dublin Award** á *Mellor Actriz Secundaria*
* 2004: **Film Makers of Nigeria**, *Premio á Excelencia*
* 2005: **African Movie Academy Award**, *Mellor Actriz en Papel Principal* - nomeada
* 2006: **Afro Hollywood Award** á *Mellor Actriz*
* 2009: **African Movie Academy Award**, *Mellor Actriz en Papel Principal* - nomeada  
* 2010: **African Movie Academy Award**, *Mellor Actriz en Papel Principal* - nomeada

## Notas
## Véxase tamén
### Ligazóns externas
*Ficha na IMDb 
*Páxina oficial
Lech Poznań

O **Lech Poznań** é un club de fútbol polaco da cidade de Poznań. Fundouse o 19 de marzo de 1922 e compite na Ekstraklasa.

## Véxase tamén 
### Ligazóns externas 
* Páxina oficial do club
Moritz (cervexa)

**Moritz** é unha marca de cervexa catalá, creada en 1856 polo alsaciano Louis Moritz Trautmann, e relanzada ao mercado no verán do 2004. É unha cervexa etiquetada unicamente en catalán.

## Historia 
miniatura|esquerda|180px|Lata de cervexa Moritz.
A pesar de que en 1986 xa existía unha fábrica cervexeira en Barcelona propiedade de Felip Costa, a empresa Moritz é considerada como a primeira compañía cervexeira industrial creada no estado español. A empresa foi fundada en 1856 por Louis Moritz, que producía cervexa para diversos locais ata que no ano 1864 construíu unha gran fábrica na rúa Casanova no cruzamento coa ronda de Sant Antoni. Foi unha das primeiras construcións do Eixample de Barcelona, fóra da muralla.

En agosto de 1944 un grupo de maquis comunistas procedentes de Francia asaltaron a fábrica de cervexas Moritz como acción de desestabilización.

## Elaboración 
A elaboración da cervexa Moritz realízase mediante a cocción de maltes pálidos con auga do manancial de Font d'Or. Na súa elaboración non se empregan extractos amargos de lúpulo, senón directamente as súas flores en infusión cunha gran proporción da variedade de saaz (Chequia), moi aromática e menos amarga.

## Notas 
## Véxase tamén 
### Ligazóns externas 
* Sitio web oficial de Moritz
Maury Chaykin

**Maury Alan Chaykin** nado o 27 de xullo de 1949 en Nova York e finado o 27 de xullo de 2010 en Toronto foi un actor canadense nado nos Estados Unidos. Mellor coñecido polo seu papel do detective Nero Wolfe.

## Filmografía 
## Notas 
## Véxase tamén 
### Ligazóns externas 
* Ficha na IMDb
Pagoa

**Pagoa** é unha marca de cervexa elaborada por *Euskal Garagardoa* (en galego *Cervexa Vasca*) en Oiartzun, Guipúscoa (Euskadi).

## Historia
Euskal Garagardoa naceu en 1998 para ofrecer un produto que se caracterizara por estar feito integramente con ingredientes procedentes de distintos puntos de Euskadi e por ser elaborado de xeito natural, sen conservantes nin aditivos. A empresa tratou tamén de crear o concepto de microcervexarías e *brewpubs* doutros países de Europa e algunhas zonas dos Estados Unidos, creando cervexarías e pubs que producen e venden no mesmo local os seus produtos.

## Tipos de cervexa
Existen tres tipos distintos de cervexa Pagoa:

* **Orhi:** É unha cervexa pilsen suave con corpo, cun pequeno toque debido á adición do lúpulo. Ten un aroma doce a lúpulo e fino malte. A súa gradación alcohólica é de 4,9 graos.
* **Gorri:** Esta cervexa é unha red ale cun tradicional sabor a lúpulo para compensar o carácter frutal do lévedo e o sabor a caramelo natural derivado dos maltes empregados. É unha cervexa suave e ten unha gradación alcohólica de 4,7 graos.
* **Zunbeltz:** É unha cervexa stout. Ten un carácter aromático, tostado, limpo e seco cun sabor agre-doce. A súa gradación alcohólica é de 4,3 graos.

## Véxase tamén
### Ligazóns externas
* Sitio oficial de Pagoa
Erick Avari

**Erick Avari** nado o 13 de abril de 1952 en Darjeeling, é un actor indio de cine, televisión e teatro. É mellor coñecido polos seus papeis en numerosas producións de ficción científica.

## Filmografía 
* 1962 : *Kanchenjungha*
* 1984 : *Nothing Lasts Forever* : *Toulouse Lautrec*
* 1988 : *A besta da guerra* : *Samad*
* 1989 : *True Blue* (TV) : *Hakim Huzan*
* 1989 : ''She's Back* : *Deli owner*
* 1963 : *General Hospital* (serie TV) : *Ahmed Hakeem (1991)*
* 1992 : *Análise final* : *Moderator*
* 1992 : *Treacherous Crossing* (TV) : *Don Gallegher*
* 1992 : *Encino Man* : *Raji*
* 1993 : *Casualties of Love: The Long Island Lolita Story* (TV) : *Surgeon*
* 1993 : *The Hit List* (TV) : *Farmacéutico*
* 1993 : *Scam* (TV) : *Mr. Ayub*
* 1993 : *For Love or Money* : *Benny o Xoieiro*
* 1994 : *Dream Lover* : *Dr. Spatz*
* 1994 : *Color of Night* : *Cabbie*
* 1994 : *Stargate* : *'Kasuf*
* 1994 : *Don't Drink the Water* (TV) : *Emir's Aide*
* 1995 : *Aladdin on Ice* (TV) : *O viaxeiro místico*
* 1996 : *The Undercover Kid* : *Brach*
* 1996 : *Alf* (TV) : *Rocket* (voz)
* 1996 : *Independence Day* : *SETI Chief*
* 1996 : *To Face Her Past* (TV) : *Dr. Webster*
* 1997 : *McHale's Navy* : *Líder europeo*
* 1999 : *The Mummy* : *Dr. Terrence Bey*
* 1999 : *The 13th Warrior* : *Hosein, Líder da caravana*
* 2001 : *Ritual* : *Dr. Peter Winsfold*
* 2001 : *On Wings of Fire*
* 2001 : *Planet of the Apes* : *Tival*
* 2001 : *The Glass House* : *Ted Ross*
* 2002 : *3 Days of Rain* : *Alex*
* 2002 : *Incest* : *Paul*
* 2002 : *Mr. Deeds* : *Cecil Anderson*
* 2002 : *The Master of Disguise* : *Cigar Maker*
* 2002 : *Home Alone 4* (TV) : *Prescott*
* 2003 : *Daredevil* : *Nikolas Natchios*
* 2003 : *Searching for Haizmann* : * Mark Reeder*
* 2005 : *Dancing in Twilight* : *Matt*
* 2005 : *The L.A. Riot Spectacular* : *Matre'd*
* 2005 : *Heroes* : *Shandra Suresh*
* 2006 : *Le vol des morts-vivants* : *Dr. Bennett* 
* 2007 : *Postal* : *Habib*
* 2010 : *Hatchi* : *Hatchi''

## Véxase tamén 
### Ligazóns externas 
* Ficha na IMDb
Patrick McGoohan

**Patrick Joseph McGoohan** nado o 19 de marzo de 1928 en Nova York e finado o 13 de xaneiro de 2009 en Santa Monica (California), foi un actor estadounidense de cine, teatro e televisión de ascendencia irlandesa.
## Traxectoria
Dirixiu cinco​ episodios da serie *Colombo*, e é o actor que máis veces interpretou o papel de asasino nela: catro ocasións.​ Dous destes papeis como actor convidado na serie protagonizada por Peter Falk fixeron que gañase o premio Emmy en 1975 e 1990.

No cinema, dúas das súas interpretacións máis destacadas foron a do doutor Paul Ruth de *Scanners* (1981), de David Cronenberg, e a do rei Eduardo I de Inglaterra en *Braveheart* (1995), de Mel Gibson.

## Filmografía parcial 
* *Hell Drivers* (1957)
* *The Three Lives of Thomasina* (1964)
* *Ice Station Zebra* (1968)
* *The Moonshine War* (1970)
* *Mary, Queen of Scots* (1971)
* *Silver Streak* (1976)
* *Man in the Iron Mask* (1977)
* *Fuga de Alcatraz* (1979)
* *Scanners* (1981)
* *Kings and Desperate Men* (1981) 
* *Braveheart* (1995)
* *The Phantom* (1996)
* *Tempo de matar* (1996)
Carguizoi, Tioira, Maceda

**Carguizoi** é unha das 7 entidades de poboación da parroquia de Tioira, pertencente ao concello de Maceda.  Tiña 36 habitantes no ano 2012 segundo datos do INE e do IGE, dos cales 17 eran homes e 19 mulleres.
Segundo o INE a finais de 2010 tiña 40 habitantes (19 homes e 21 mulleres), o 1,2 % do total da poboación do concello. O 45 % dos seus habitantes ten 60 anos ou máis.

Encóntrase a 30&nbsp;km de Ourense, coa que se comunica pola estrada OU-536, e a 5 de Maceda pola OU-0107.

O 16 de agosto celébrase a festa de San Roque, o patrón da parroquia.

## Lugares e parroquias
### Lugares de Tioira
### Parroquias de Maceda
## Véxase tamén
Smithwick's

200px|miniatura|dereita|Fábrica de Smithwick's en Kilkenny coa antiga abadía.
'''Simithwikck's'* é unha marca de cervexa irlandesa orixinaria de Kilkenny (fabrica só unha pequena parte), aínda que agora tamén se fabrica en Dundalk (onde se elabora a cervexa vendida en supermercados e a maior parte da cervexa explotada). A cervexa Smithwick’s foi elaborada inicialmente en St. Francis Abbey Brewery, en Kilkenny, coñecida como *Smithwicks Brewery'' ata aproximadamente o ano 2000. É a terceira cervexa máis popular de Irlanda por detrás de Guinness e Murphy's. Ten unha gradación alcohólica de 3.8 graos en Irlanda e de 4,5 en Norteamérica.

A cervexeira está situada no lugar da abadía franciscana na que os monxes elaboraban o ale dende o século XIV e nela atópanse as ruínas da abadía orixinal. A Smithwick’s ale gañou seis medallas de ouro no Monde Selection Beer Tasting Competition

## Historia 
É a cervexa máis antiga de Irlanda, a súa historia comezou en 1710, cando John Smithwick elaborou as súas primeiras cervexas en terras do Duque de Ormonde. En 1892 gañou o primeiro premio nunha exhibición de elaboradores de cervexa e destiladores en Dublín. James Smithwick fíxose cargo da empresa conta o ano 1900, e mercou a cervexeira competidora Sullivan’s Kilkenny Breweries Ltd., o que comportou un aumento do negocio. Na década de 1930, sacou ao mercado a cervexa Smithwick's No.1 e comezou a anunciarse en xornais, autobuses e tranvías de toda Irlanda. En 1937 a Smithwick's No.1 gañou o primeiro premio da Competición de Cervexas Embotelladas de Londres. En 1965 Guinness mercoulla a Walter Smithwick, e agora é xunto con Guinness parte de Diageo.

## Tipos de cervexa 
Smithwick's Draught e Kilkenny Cream Ale'''

## Notas 
## Véxase tamén 
### Ligazóns externas 
* Sitio web oficial de Smithwick's
Museo Pedagóxico de Galicia

**O Museo Pedagóxico de Galicia** (**MUPEGA**) é un centro dedicado á recuperación, coidado, estudo e mostra do legado pedagóxico de Galiza. Está situado en Santiago de Compostela.

## Historia 
Ten como precedente un efémero museo feito na Coruña en 1926. O centro foi creado pola Xunta de Galicia por decreto o 2 de novembro de 2000, sendo Celso Currás conselleiro de Educación. Logo de catro anos de construción do edificio e procura, restauración, inventario e catalogación do material, foi inaugurado o 21 de outubro de 2004.

O edificio, de baixo e dous andares, inclúe unha biblioteca-hemeroteca especializada, sala de investigación, departamento de documentación e conservación, salón de actos, patio de recreo e xogos populares, e obradoiros para nenos e nenas. A colección acolle máis de 50.000 pezas. Delas, moitas están en exposición permanente nos diferentes módulos.

## Notas 
## Véxase tamén 
### Ligazóns externas 
* Páxina web do Mupega
San Amaro (cervexa)

**Fábrica de Cervexa Artesá San Amaro** é unha marca de cervexa da localidade pontevedresa de Redondela (Galiza). Trátase dunha cervexa elaborada artesanalmente en Flandres (Bélxica).

## Historia
*Cervexa San Amaro* é unha empresa galega que dende o 2005 elabora cervexas especiais, de alta fermentación e refermentadas na súa propia botella (onde collen o gas que forma a escuma e evolucionan co tempo). Trátase dunha cervexa non filtrada nin pasteurizada, e tampouco emprega ingredientes artificiais.

Atendendo á demanda crecente e debido a ser unha empresa familiar sen capacidade de asumir os custos que suporía ampliar a fábrica, no 2011 optou por traballar conxuntamente cunha microcervexaría de Flandres (Bélxica), desprazándose periodicamente alí para elaborala e posteriormente levala a Galiza. Se ben a empresa ten a intención de montar unha pequena planta en Galiza.

## Tipos de cervexa
A Fábrica de Cervexas San Amaro produce dúas variedades distintas de cervexa, ademais dunha especial que sae unicamente polo Nadal.

* **San Amaro Pale Ale:** É unha cervexa da variedade *pale ale* de cor clara, elaborada con maltes tipo *pale*, e de alta fermentación, con lévedos de cepa *ale*. Experimenta unha segunda fermentación en botella e contén posos de lévedo. Ten notas frutais e aroma a malte, quedando o lúpulo nun perfil medio. Ten unha gradación alcohólica de 6,2 graos.
* **San Amaro Dark Ale:** Esta cervexa negra da variedade *dark ale* de alta fermentación con lévedo de cepa *ale*, ten un carácter forte con intenso sabor a malte. Ten unha terceira fermentación en botella con posos de lévedo, e unha gradación alcohólica de 8,5 graos.
* **San Amaro Navidad:** É unha cervexa especial belga que varía segundo a receita dos distintos anos. A cervexa lanzada no 2010 tiña un intenso sabor a malte e gustos caramelizados e tiña unha gradación alcohólica de 10 graos.

## Véxase tamén
### Ligazóns externas
* Sitio web oficial da Cervexa San Amaro .
Almacén de sementes de Svalbard

O **almacén de sementes de Svalbard**, chamado en noruegués *Svalbard globale frøkvelv*, está situada preto de Longyearbyen no arquipélago noruegués de Svalbard. É o almacén de sementes máis grande do mundo, creado para salvagardar a biodiversidade das especies de cultivos que serven como alimento.

A construción rematou no  ano 2009 e o arquitecto noruegués Peter W. Søderman foi o seu responsable.

As súas portas abren só tres veces ao ano.

## Galería 

Ficheiro:Svalbard Global Seed Vault is well guarded.jpg
Ficheiro:Svalbard seed vault IMG 8750.JPG

## Notas 
## Véxase tamén 
### Ligazóns externas 
* *Banco mundial de semillas*
Murphy's Irish Stout

[miniatura|Unha [pinta de Murphy's.]]
'''Murphy's Irish Stout'* é unha marca de cervexa da variedade *dry stout'' (ou estilo irlandés) elaborada no Condado de Cork (Irlanda) seguindo a receita orixinal da Cervexeira de Murphy's dende 1856.

En comparación cos seus competidores, máis amargos e pesados, principalmente Guinness e Beamish, a cervexa Murphy's é un stout lixeiro e máis doce. O seu sabor evoca caramelo e malte, e é descrito como *"un parente arredado do leite con chocolate"*. A semellanza co leite esténdese máis ala do sabor e da textura; Murphy's non contén ningún rastro de efervescencia, A escuma, en particular, é gabada pola súa natureza notablemente espesa e cremosa e a súa alta densidade, da que se di que se pode tomar cunha culler.

Despois de anos como unha cervexa sobre todo local, a adquisición da cervexeira por Heineken - coa conseguinte expansión na distribución - Murphy's acadou proxección internacional. Como o crecemento foi forte en todo o mundo, Murphy's xa está dispoñible en 70 países. A crítica fóra da súa terra natal foi xeralmente positiva. Como exemplo se pode citar o *"Beer Bites"*, a columna de The Daily Orange concedeulle "tres e medio de catro cuncas".

## Notas 
## Véxase tamén 
### Ligazóns externas 
* Sitio web oficial da cervexa Murphy's
* Tenda online de Murphy's
Jared Jeffries

**Jared Scott Carter Jeffries**, nado o 25 de novembro de 1981 en Bloomington, Indiana, é un antigo xogador americano de baloncesto profesional. Xogaba principalmente nas posicións de ala-pivote e pivote.

## NBA 
Jeffries foi elixido na 11ª posición do Draft da NBA de 2002 polos Washington Wizards, equipo onde xogou as súas primeiras 4 tempadas na NBA.

Os New York Knicks ficharon a Jeffries o 8 de agosto de 2006, despois de que os Wizards rexeitaran igualar a oferta dos Knicks.
Pouco antes do comezo da tempada, Jeffries sufriu unha lesión no pulso e perdeuse os 23 primeiros partidos da tempada. O 16 de decembro de 2006, Jeffries viuse envolto na liorta dun Knicks-Nuggets e foi suspendido por catro partidos.

O 18 de febreiro de 2010, foi traspasado aos Houston Rockets xunto a Jordan Hill, como parte dun traspaso a tres bandas que mandou a Tracy McGrady aos New York Knicks. Jeffries acordou o remate do seu contrato cos Rockets o 25 de febreiro de 2011. O 1 de marzo de 2011, Jeffries volveu aos Knicks.

O 16 de xullo de 2012, Jeffries, Dan Gadzuric, os dereitos de Kostas Papanikolaou e Giorgos Printezis, e unha elección de Draft de segunda rolda foron traspasados ós Portland Trail Blazers a cambio de Kurt Thomas e Raymond Felton.

En setembro de 2013, os Denver Nuggets contrataron a Jeffries coma ollador, tras retirarse coma xogador á idade de 31 anos.

## Notas 
## Véxase tamén 
### Ligazóns externas 
* Perfil en NBA.com
Fabriciano González

**Fabriciano "Fabri" González Penelas**, nado en Santa Comba (Lugo) o 25 de abril de 1955, é un exfutbolista e exadestrador de fútbol galego, que xogaba de centrocampista. Adestrou máis de 30 clubs ao longo de máis de catro décadas de carreira como técnico.

## Traxectoria 
O 16 de xuño de 2012 anunciouse a súa contratación polo SD Huesca, dimitindo poucos días despois alegando motivos persoais. O 13 de agosto anunciouse a súa contratación polo Racing de Santander, en substitución de Juan Carlos Unzué.

En marzo de 2017 fíxose cargo do Club Petrolero, da Primeira División boliviana, firmando por un ano. Dous meses máis tarde renunciou ao cargo.

O 22 de decembro de 2017 foi anunciado como novo adestrador do Lorca FC, de Segunda División, en substitución de Curro Torres.

## Notas 
## Véxase tamén 
### Ligazóns externas 
* Datos do adestrador en bdfutbol.com
José López Campos

**José Carlos López Campos**, nado na Estrada o 22 de marzo de 1974, é un político galego do PPdeG.

## Traxectoria 
Comezou os seus estudos en Ciencias Empresariais en Santiago de Compostela. Foi director dunha oficina bancaria de Caixabank na Estrada. En 2003 foi elixido concelleiro na Estrada polo PPdeG, ocupando o cargo de concelleiro de Industria e Comercio e tenente de Alcalde na lexislatura 2003-2007. En 2007 volveu repetir como repetir como concelleiro pero pasou á oposición trala vitoria do PSdeG-PSOE, sendo o portavoz do grupo municipal trala renuncia do que fora candidato á alcaldía poucos meses despois das eleccións. 

Nas Eleccións ao Parlamento de Galicia de 2009 foi elixido deputado. Nas eleccións municipais de 2011 encabezou a candidatura do PPdeG na Estrada e foi elixido alcalde ao obter a lista do PPdeG a maioría absoluta, ante o cal renunciou como deputado autonómico. Nese mandato foi designado deputado provincial. Nas municipais de 2015 volveu ser elixido alcalde con maioría absoluta, a cal revalidou e ampliou nas seguintes eleccións de 2019 e 2023. Tralas dúas últimas convocatorias electorais volveu ocupar un escano na Deputación de Pontevedra.

En abril de 2024 foi nomeado Conselleiro de Cultura, Lingua e Xuventude da Xunta de Galicia, abandonando os seus anteriores cargos.

## Vida persoal 
Reside en Cañoteira. Está casado con Beatriz Pedreira e ten dous fillos: Sergio e Yago.

## Notas 
## Véxase tamén 
### Outros artigos 
* Eleccións municipais na Estrada

### Ligazóns externas 
* Ficha en galegos.info
Velkopopovický Kozel

miniatura|300px|Un vaso de Kozel
miniatura|300px|Porta principal da Velké Popovice Brewery
**Velkopopovický Kozel** é unha marca de cervexa lager producida dende 1874 na localidade de Velké Popovice, na rexión de Praga (República Checa). É producida pola cervexaría **Pivovar Velke Popovice** que forma parte do grupo checo Plzeský Prazdroj (ou Pilsner Urquell, en alemán), el mesmo no grupo británico SABMiller. *Kozel* en checo significa "cabra" (polo que o seu símbolo é unha cabra - Kozel, Großpopowitzer Ziegenbock -), e *Velkopopovický* significa "da cidade de Velké Popovice".

## Historia 
A cervexaría local pertenceu primeiro a frades beneditinos, aos cales se lles expropiou en 1785 no marco das reformas relixiosas de Xosé II. A cervexaría pasou de man en man para acabar sendo comprada en 1870 por Frantisek Ringhoffer, alcalde de Smichov. Foi reconstruída entón e dotada dos equipos máis modernos. En 1874, Franz Ringhoffer fundou unha fábrica en Velké Popovice (Großpopowitz) preto de Praga.

Durante o período comunista (1945 a 1989), a empresa nacionalizouse.

En 1995, a compañía foi comprada pola cervexeira Radegast, que se fusionou con Plzeňský Prazdroj, a. s. (Pilsener Urquell) en marzo de 1999, unicamente para ser mercada pola surafricana SAB en outubro dese mesmo ano. No 2002 SAB fusionouse co británico Miller Brewing para crear o xigante SABMiller. En setembro de 2002, Plzeský Prazdroj, Radegast e Popovice remataron a súa fusión no seo de SABMiller. O conxunto formado por estas tres cervexarías checas tomou o nome de Plzeský Prazdroj a.s.

A produción, durante moito tempo estable, coñece nestes mesmos anos, un forte desenvolvemento. En novembro de 2002, Velkopopovický Kozel franqueou por primeira vez o cabo do millón de hectolitros anual. Na República Checa está dispoñible como Pale, Medium, Premium, e Negra.

A empresa permite a elaboración da cervexa en Rusia, Israel, Hungría, Ucraína e Eslovaquia, sendo esta a acervexa checa máis popular fóra do país.

## Tipos de cervexa 
250px|miniatura|dereita|Botella de Kozel.
* **Velkopopovický Kozel Premium:** É unha cervexa dourada con sabor amargo e aroma finalmente maltear, a súa gradación alcohólica é de 4,8 graos.
* **Velkopopovický Kozel 11° Medium:** É unha cervexa dourada cunha gradación alcohólica de 4,6 graos.
* **Velkopopovický Kozel Světlý:** Esta cervexa dourada ten unha gradación alcohólica de 4 graos.
* **Velkopopovický Kozel Černý:** É unha cervexa negra dunha gradación alcohólica de 3,8 graos.

## Notas 
## Véxase tamén 
### Ligazóns externas 
* Sitio web oficial da Velkopopovický Kozel *(en checa)*
Robin Williams

**Robin McLaurin Williams**, nado en Chicago, Illinois o 21 de xullo de 1951 e finado en Paradise Cay, California o 11 de agosto de 2014, foi un comediante e actor estadounidense. Acadou a fama co papel do alieníxena Mork na *Mork & Mindy* (1978–1982), e labrou unha exitosa carreira como cómico e actor de cine. A súa carreira cinematográfica inclúe filmes como *The World According to Garp* (1982), *Good Morning, Vietnam* (1987), *Dead Poets Society* (1989), *Espertares* (1990), *The Fisher King* (1991) e *Good Will Hunting* (1997), así como éxitos de recadación como *Popeye* (1980), *Hook, o capitán Garfo* (1991), *Aladdin* (1992), *Mrs. Doubtfire* (1993), *Jumanji* (1995), *Unha gaiola de grilos* (1996), *Night at the Museum* (2006), *Happy Feet* (2006), e *Happy Feet Two* (2011). Tamén apareceu no "Don't Worry, Be Happy" de Bobby McFerrin.

Nomeado ó Óscar ó mellor actor por tres veces, Williams recibiu o Óscar ó mellor actor secundario pola súa interpretación en *Good Will Hunting*. Tamén gañou dous Premios Emmy, catro Globos de Ouro, dous Premios Screen Actors Guild e cinco Premios Grammy.

O 11 de agosto de 2014, Williams foi atopado inconsciente na súa residencia do Paradise Cay, California e foi declarado morto no lugar. Segundo a oficina do forense do Condado de Marin, a causa da morte foi suicidio por asfixia.

## Filmografía 
## Notas 
## Véxase tamén 
### Ligazóns externas 
* 
* Sitio de Fans de Robin Williams
John Belushi

**John Adam Belushi**, nado en Chicago (Illinois) o 24 de xaneiro de 1949 e finado nos Ánxeles (California) o 5 de marzo de 1982, foi un actor, comediante e músico estadounidense, coñecido polas súas actuacións no dúo musical *The Blues Brothers*, xunto a Dan Aykroyd, e pola súa famosa parodia da película na que el participara titulada *Animal House* no programa televisivo estadounidense *Saturday Night Live*. Era irmán do tamén actor Jim Belushi.

## Véxase tamén 
### Ligazóns externas 
* *Belushi: A Biography*
José Rojo Martín

**José Rojo Martín**, coñecido como **Pacheta**, nado o 23 de marzo de 1968 en Salas de los Infantes (Burgos), é un exfutbolista e actual adestrador de fútbol español. Xogaba de centrocampista.

## Traxectoria 
En febreiro de 2011 fíxose cargo do Real Oviedo en Segunda División B, en substitución de José Manuel Martínez, que por aquel entón atravesaba unha grave crise que o tiña á beira dos postos de descenso a Terceira División. Cun impecable final de liga conseguiu deixar ao equipo en 8ª posición e clasificado para disputar a Copa do Rei. Tras o seu bo papel renovou co equipo asturiano para a tempada 2011–12.

## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Mother's Milk

'''''Mother's Milk''''' é o cuarto álbum dos Red Hot Chili Peppers, editado o 16 de agosto de 1989.

## Listaxe de cancións
One Hot Minute

***One Hot Minute*** é o sexto álbum dos Red Hot Chili Peppers, editado o 12 de setembro de 1995.

## Listaxe de cancións
I'm With You

'''''I'm With You''''' é o décimo álbum dos Red Hot Chili Peppers, que se editou o 30 de agosto de 2011. Está producido por Rick Rubin, e é o primeiro disco dende a marcha de John Frusciante do grupo, substituído por Josh Klinghoffer.

## Listaxe de cancións 
Todos os temas escritos polos Red Hot Chili Peppers.

# "Monarchy of Roses"
# "Factory of Faith"
# "Brendan's Death Song"
# "Ethiopia"
# "Annie Wants a Baby"
# "Look Around"
# "The Adventures of Rain Dance Maggie"
# "Did I Let You Know"
# "Goodbye Hooray"
# "Happiness Loves Company"
# "Police Station"
# "Even You Brutus?"
# "Meet Me at the Corner"
# "Dance, Dance, Dance"
Get Up and Jump

**"Get Up and Jump"** é un sinxelo da banda estadounidense de rock alternativo e funk rock Red Hot Chili Peppers, editado en abril de 1984 como primeiro sinxelo do seu álbum *The Red Hot Chili Peppers*.

## Lista de cancións 
### Vinilo de 12" (1984) 
# "Get Up and Jump (Dance Mix)"
# "Baby Appeal (Club Mix)"
Manuel Regos

**Manuel Regos Boquete**, nado en Ordes o 17 de maio de 1958, é un político galego.

## Traxectoria 
É graduado social pola Universidade de Santiago de Compostela. Antes de ter dedicación exclusiva como alcalde de Ordes en 2007, compaxinaba a súa actividade política cun traballo na administración do centro de saúde de Ordes dende 1991.

Ó longo da súa traxectoria política en Ordes formou parte de ata 4 agrupacións políticas distintas que pero nunca militou en ningún partido ata que creo o seu propio. En 1987 formou parte da candidatura da Coalición Progresista Galega de Teodosio Martino que logrou o goberno, acompañandoo a partir de 1991 no PPdeG. En 1999 tanto el como Martino integráronse en Democracia Galega, tras ser excluídos a última hora da candidatura popular, e conservaron o goberno local. En 2002 volveron ao PPdeG. En xullo de 2005 pasouse ao grupo mixto xunto a outros 3 concelleiros, deixando a Martino en minoría.

Nas eleccións municipais de 2007 presentouse á alcaldía pola formación Unión por Ordes (UxO), logrando ser a candidatura máis votada, polo que foi elixido alcalde co apoio dos concelleiros do PSdeG, Terra Galega e un de Nova Alternativa. Neste contexto no que gobernaba en coalición cos socialistas no concello, e estes gobernaban Deputación, Xunta e Estado, chegou a facer campaña polo PSdeG nas eleccións autonómicas de 2009. Nas municipais de 2011 revalidou a alcaldía tras experimentar un notable incremento de apoios, pasando de 4 a 7 concelleiros. Nesta ocasión gobernou en minoría, como cabeza de lista da forza máis votada.

Nas eleccións municipais de 2015 perdeu a alcaldía tras ser superado por tan só 7 votos pola candidatura do PPdeG, polo que tras non logra-lo apoio de ningún grupo máis perdeu a alcaldía en favor dos populares. Nas municipais de 2019, tras sufrir varias baixas durante o mandato, pasou de 6 a 3 concelleiros e o PPdeG logrou a maioría absoluta, polo que renunciou a recoller a súa acta de concelleiro. En 2021 Unión por Ordes disolveuse e, posteriormente, varios dos seus dirixentes pasaron a formar parte do PSdeG.

## Notas 
## Véxase tamén 
### Outros artigos 
* Eleccións municipais en Ordes

### Ligazóns externas 
* Entrevista a Manuel Regos Boquete
Campionato Mundial de Fórmula 1 de 1980

O **Campionato Mundial de Fórmula 1 de 1980** foi a 31ª tempada de Fórmula 1 organizada pola Fédération Internationale de l'Automobile (FIA), e a 23ª Copa Internacional de construtores de F1. O campionato contou con catorce Grandes Premios que se iniciaron o 13 de xaneiro e finalizaron o 5 de outubro.

## Resumo do campionato 
A tempada tivo un mal comezo (as 3 primeiras carreiras estiveron preto de ser boicoteadas, as 2 primeiras debido a problemas de seguridade tanto nos circuítos de Bos Aires como de Interlagos e a terceira por mor dunha disputa entre a FISA e a FOCA) o campionato de pilotos foi gañado polo australiano Alan Jones nun Williams e Williams levou o premio de Construtores, o primeiro de moitos títulos de Fórmula Un para o equipo Inglés. A tempada estivo marcada con todo por unha serie de accidentes, o veterano Clay Regazzoni quedou paralizado da cinto para abaixo logo de saír da pista en Long Beach e nunca máis puido correr na Fórmula Un, o francés Patrick Depailler perdeu a vida o 1 de agosto, durante unhas probas para Alfa Romeo en Hockenheim e Jean-Pierre Jabouille rompeu as dúas pernas logo dun choque frontal logo de saírse da pista en Montreal e estivo fóra durante o resto da tempada, por citar algúns.

## Pilotos e construtores 
[miniatura|O piloto australiano [Alan Jones (piloto)|Alan Jones gañou o campionato de pilotos pilotando para o equipo Williams]]
[miniatura|[Nelson Piquet, pilotando para o equipo Brabham, rematou segundo no campionato de pilotos]]
[miniatura|O compañeiro de [Alan Jones (piloto)|Alan Jones Carlos Reutemann quedou terceiro no campionato de pilotos]]
Os seguintes pilotos e construtores disputaron o Campionato do Mundo de F1 de 1980 e a Copa Internacional de Construtores de F1 de 1980.

## Calendario de Grandes Premios 
## Clasificación do Mundial de Pilotos de 1980 
Os puntos adxudicados aos pilotos do campionato foron 9-6-4-3-2-1 para os seis primeiros lugares en cada carreira. Os mellores 5 resultados das primeiras 7 carreiras e os 5 mellores resultados das restantes 7 contan para o campionato. Os números sen paréntese amosan os puntos validos, os números entre paréntese representan o total puntos.

|valign="top"|

**Negra** – Pole
*Cursiva* – Volta rápida
† Condutores que non terminaron o Gran Premio, pero se clasificaron ao completar máis do 90% da distancia de carreira.
|}

## Clasificación do Mundial de Construtores de 1980 
Os puntos adxudicados para a copa internacional de construtores de F1 de 1980 foron 9-6-4-3-2-1 para os seis primeiros lugares en cada carreira. Todos os puntos recibidos por un construtor mantense para o total final.

## Carreiras fora do Campionato 
A tempada de Fórmula un de  tamén incluíu nuha carreira non de campionato.

## Notas 
## Véxase tamén 
### Ligazóns externas 
* 1980 Formula 1 review from www.4mula1.ro
* 1980 Formula 1 Images and results from www.f1-facts.com
Cova de Son Doong

miniatura|250px|Cova de Son Doong.
A **cova de Son Doong** (en vietnamita: *Hang Sơn Đoòng*) é unha gruta situada no Parque Nacional de Phong Nha-Ke Bang, un parque nacional e Patrimonio Mundial da provincia de Quang Binh (Vietnam), a 50&nbsp;km ao sur da cidade de Dong Hoi, 450&nbsp;km ao sur da cidade de Hanoi.
Curious George (libro)

***Curious George*** é un libro para cativos escrito e ilustrado por Margret Rey e H. A. Rey e publicado orixinalmente en inglés por Houghton Mifflin en 1941. Foi o primeiro dunha serie de libros nas que o personaxe Curious George (personaxe), un mono, vive diversas aventuras canda o seu coidador e compañeiro, un home de sombreiro amarelo.

## Véxase tamén 
### Ligazóns externas 
* Páxina oficial
Timmermans (cervexa)

**Timmermans** é unha marca de cervexa creada en Itterbeek, na cidade belga de Dilbeek (Flandres). Actualmente forma parte do grupo Martin's Finest Beer Selection.

## Historia
En 1781 creouse a cervexaría Timmermans en Itterbeek, a algúns quilómetros do centro de Bruxelas. Naquela época, a cervexaría era coñecida baixo o nome de *Cervexaría da Toupa*.

Dende 1993 é membro da Martin's Finest Beer Selection de Anthony Martin, Timmermans non fabrica máis que a cervexa tradicional, a cervexa procedente da fermentación espontánea utilizada en toda a gama. A mestura da cervexa, sen fermento engadido, é unha arte complexa baseada nunha recadación ancestral.

A orixe desta cervexa débese á presenza de dous microorganismos que non existen máis que no val do Senne: o *Brettanomyces Bruxellensis* e o *Brettanomyces Lambicus*. O engadido de froitas e de especias permite finalmente dar sabores particulares: amorodo, cereixa, pexego, framboeseiro, froitas do bosque, mais tamén tamén a Oude Gueuze, a Kriek Retro, a Gueuze, a Faro ou a Lambicus Blanche.

## Tipos de cervexa
* **Timmermans Gueuze Lambic:** Trátase dunha cervexa dourada de fermentación espontánea cunha gradación alcohólica de 5 graos.
* **Timmermans Oude Gueuze:** É unha cervexa de fermentación espontánea dunha gradación alcohólica de 5,5 graos.
* **Timmermans Oude Kriek:** Cervexa con sabor a cereixa froito da fermentación espontánea. Ten unha gradación alcohólica de 5,5 graos.
* **Timmermans Faro Lambic:** É unha cervexa doce de fermentación espontánea. A súa gradación alcohólica de 4 graos.
* **Timmermans Kriek Retro:** Unha cervexa con sabor a cereixa froito dunha fermentación espontánea. Ten unha gradación alcohólica de 5 graos.
* **Timmermans Kriek Lambic:** Cervexa con sabor a cereixa froito da fermentación espontánea e cunha gradación alcohólica de 4graos.
* **Timmermans Warme Kriek Chaude:** Trátase dunha cervexa con sabor a cereixa e de fermentación espontánea cunha gradación alcohólica de 4 graos.
* **Timmermans Lambicus Blanche:** É unha cervexa branca de fermentación espontánea. Ten unha gradación alcohólica de 4,5 graos.
* **Timmermans Framboise Lambic:** Cervexa con sabor a framboeseiro de fermentación espontánea e un 4% de alcohol.
* **Timmermans Pêche Lambic:** Cervexa con sabor a pexego e de fermentación espontánea. Ten unha gradación alcohólica de 4 graos.
* **Timmermans Strawberry Lambic:** É unha cervexa con sabor a amorodo e fermentación espontánea. Ten un 4% de alcohol.

## Véxase tamén
### Ligazóns externas
* Páxina de Timmermans na web de Anthony Martin
Adolfo Muíños

miniatura|Adolfo Muíños na XV Asemblea Nacional do BNG na Coruña no 2016.
**Adolfo Francisco Muíños Sánchez**, nado en Santiago de Compostela en 1966, é un político galego do BNG.

## Traxectoria 
Diplomado en Maxisterio e licenciado en Pedagoxía pola Universidade de Santiago de Compostela. Desde 1995 foi educador do Concello de Santiago e despois director de Actividades de Tempo Libre. É membro activo de diferentes colectivos culturais como a asociación cultural Barbantia e a asociación de música e baile tradicional Vai de Roda de Rianxo, localidade na que se instalou coa súa familia a finais dos anos 90.

Anteriormente militante do PSG-EG, incorporouse nos anos 90 ao BNG, sendo responsable local en Rianxo a partir de 2003. Foi elixido concelleiro na localidade tralas municipais de 2007, como número 2 da candidatura. 

Nas eleccións municipais de 2011 encabezou a candidatura do BNG e foi elixido alcalde grazas a un pacto de goberno co PSdeG-PSOE, o cal encabezaba Carlos Gey Hermo. Nese mandato foi deputado provincial a partir de dende xuño de 2012, trala renuncia dun compañeiro. Nas municipais de 2015 logrou sela forza máis votada, revalidando a alcaldía co apoio do PSdeG na investidura, aínda que finalmente gobernou en minoría tras non chegar a un acordo de goberno cos socialistas. Nas municipais de 2019 foi novamente a forza máis votada e revalidou novamente a alcaldía co apoio do PSdeG-PSOE de Carmen Figueira Ares, co cal nesta ocasión si logrou establecer un pacto de goberno. En novembro de 2022 anunciou que non se presentaría á reelección nas eleccións municipais de 2023, cedéndolle o liderado do BNG a Xusto Xosé Ordóñez, abandonando a alcaldía ao final do mandato en xuño de 2023.

Tras deixa-la alcaldía reincorporouse á súa praza de funcionario en Santiago de Compostela. Porén, en novembro de 2023 foi nomeado director de área polo goberno local do BNG desta cidade.

## Vida persoal
Está casado e ten dous fillos. É irmán de Gonzalo Muíños, dirixente e concelleiro do PSdeG-PSOE en Santiago de Compostela.

## Notas
## Véxase tamén 
### Outros artigos 
* Eleccións municipais en Rianxo
Soberanía popular

O termo **soberanía popular** acuñouse fronte ao de soberanía nacional, que se interpretaba dunha forma restritiva como a soberanía residente na nación, termo de difícil definición que pode identificarse con máis dificultade e restrinxirse na súa representación efectiva ás capas máis elevadas da sociedade (sufraxio censatario); mentres que o principio da soberanía popular fai residir a soberanía no pobo, que estaría formado pola totalidade do corpo social, en especial polos máis humildes (a clase baixa, traballadora), e que só podería expresarse mediante o sufraxio universal. **A Soberanía popular sostiña a participación de todos os cidadáns homes na vida política mediante o sufraxio universal.**

A Constitución francesa de 1793 foi o primeiro texto legal que estabeleceu que *"a soberanía reside no pobo..."*. Jean Jacques Rousseau, en O contrato social, atribúe a cada membro do Estado unha parte igual da que denomina a *"autoridade soberana"*. Esta é probabelmente a primeira referencia teórica sobre a soberanía popular.

De acordo coas diversas teses mantidas até agora, pódese definir que *"a residencia legal e efectiva do poder de mando dun conxunto social encóntrase e exércese en e pola universalidade dos cidadáns*", e particularmente nos Estados democráticos. Así o sufraxio universal convértese nun dereito fundamental e a condición cidadá é igual para todos con independencia de calquera outra consideración, agás as limitacións de idade ou xuízo.

A constitución da Arxentina inclúe dende 1853 o "principio da Soberanía do Pobo" no seu artigo 33, considerándoo, xunto á *forma republicana de goberno*, como fundamento dos dereitos e garantías constitucionais.

## Véxase tamén 
### Outros artigos 
*Soberanía.
* Autogoberno.
Stan Laurel

miniatura|dereita|Laurel, sentado no chan.
**Arthur Stanley Jefferson**, coñecido como **Stan Laurel**, nado o 16 de xuño de 1890 e finado o 23 de febreiro de 1965, foi un actor cómico, escritor e director británico.

## Traxectoria
A súa carreira desenvolveuse desde os filmes mudos nos primeiros anos do século XX até pasada a segunda guerra mundial. Acadou sonapor ser membro do dúo cómico Laurel e Hardy (canda Oliver Hardy), no que Stan Laurel representaba o papel do tipo fraco.

## Véxase tamén 
### Ligazóns externas 
* Offical Laurel and Hardy Website
Oliver Hardy

miniatura|dereita|Hardy, no centro da imaxe.
**Norvell Hardy**, coñecido como **Oliver Hardy**, nado o 18 de xaneiro de 1892 e finado o 7 de agosto de 1957, foi un actor estadounidense.

## Traxectoria
Non adoptou o nome de Oliver até 1914, como tributo ao seu pai, falecido cando Hardy apenas cumprira un ano. Acadou sona por ser membro dunha das parellas cómicas máis recoñecidas do cinema: Laurel e Hardy, canda o seu amigo Stan Laurel.
## Véxase tamén 
### Ligazóns externas 
* Offical Laurel and Hardy Website
Domènec Font

**Domènec Font**, nado en Ponts, provincia de Lleida, Cataluña, en 1950 e finado no mesmo lugar o 17 de maio de 2011 foi un teórico do cinema, guionista, director, realizador e catedrático universitario catalán.

## Traxectoria 
Doutor en comunicación audiovisual pola Universidade Pompeu Fabra, onde desenvolveu o seu labor como catedrático de Teoría e Historia do Cinema e director do Observatorio do Cinema Europeo. Tamén dirixiu a Mostra Internacional de Cinema Europeo Contemporáneo.

Como director e guionista a súa primeira obra foi unha película colectiva, da que tamén foi produtor, *Objetivo sexo* (1979). En 1984 é o responsábel da serie de Televisión Española *La memoria fértil*, que permaneceu en antena até 1990 e que serviu para dar a coñecer a traxectoria de persoas claves da cultura española como Luis Buñuel ou Josep Pla, entre moitos outros. Destacou tamén pola súa adaptación á televisión da serie Pepe Carvalho de Manuel Vázquez Montalbán. Foi tamén presidente do Consello Consultivo e Asesor de Barcelona Televisió.

Como ensaísta, a súa obra iníciase en 1974 con *Un cine para el cadalso*, xunto a Romà Gubern e continuou con *Del azul al verde: el cine español bajo el franquismo* (1976), ambas as obras dedicadas á censura franquista no cinema.

## Véxase tamén 
### Ligazóns externas 
* *Na morte de Domènec Font* en *Xornal de Galicia* o 24 de maio de 2011.
* *Domènec Font, un combativo estudioso del cine*, en *El País* o 18 de maio de 2011.